b'\n_START_ARTICLE_\nAntero Valtasaari\n_START_PARAGRAPH_\nKalle Antero Valtasaari  (15. joulukuuta 1908 Rym\xc3\xa4ttyl\xc3\xa4 \xe2\x80\x93 6. huhtikuuta 1976 Helsinki) oli seminaarinjohtaja, kouluneuvos ja tietokirjailija.\n_START_SECTION_\nHenkil\xc3\xb6historia\n_START_PARAGRAPH_\nAntero Valtasaaren vanhemmat olivat opettaja Kalle Jalmari Valtasaari ja Alma Holopainen ja puoliso vuodesta 1933 lehtori Hanna Kasurinen. Tapani Valtasaari oli heid\xc3\xa4n poikansa. Antero Valtasaari tuli ylioppilaaksi 1928 ja valmistui filosofian kandidaatiksi 1931. H\xc3\xa4n toimi Kuopion yhteiskoulun suomen kielen opettajana 1933\xe2\x80\x931937, Kajaanin seminaarin suomen kielen ja kirjallisuuden lehtorina 1937\xe2\x80\x931945, Raahen seminaarin johtajana 1945\xe2\x80\x931952 ja Heinolan seminaarin johtajana 1952\xe2\x80\x931972. Turun opettajakorkeakoulun rehtori Valtasaari oli 1949\xe2\x80\x931953 ja hoiti useaan otteeseen  kouluhallituksen kouluneuvoksen virkaa.  Kouluneuvoksen arvon h\xc3\xa4n sai 1968.'